CELEX: 62021CN0830
Language: et
Date: 2021-12-23 00:00:00
Title: Kohtuasi C-830/21: Eelotsusetaotlus, mille on esitanud Hanseatisches Oberlandesgericht Hamburg (Saksamaa) 23. detsembril 2021 – Syngenta Agro GmbH versus Agro Trade Handelsgesellschaft mbH

21.3.2022   
            
            
               ET
            
            
               Euroopa Liidu Teataja
            
            
               C 128/10
            
         
      Eelotsusetaotlus, mille on esitanud Hanseatisches Oberlandesgericht Hamburg (Saksamaa) 23. detsembril 2021 – Syngenta Agro GmbH versus Agro Trade Handelsgesellschaft mbH
      (Kohtuasi C-830/21)
      (2022/C 128/13)
      Kohtumenetluse keel: saksa
      
         Eelotsusetaotluse esitanud kohus
      
      Hanseatisches Oberlandesgericht Hamburg
      
         Põhikohtuasja pooled
      
      
         Hageja: Syngenta Agro GmbH
      
         Kostja: Agro Trade Handelsgesellschaft mbH
      
         Eelotsuse küsimused
      
      
                  1.
               
               
                  Kas määruse (EL) nr 547/2011 (1) artiklit 1 koosmõjus I lisa lõike 1 punktiga b tuleb tõlgendada nii, et taimekaitsevahendi paralleelimpordi korral tuleb taimekaitsevahendi turustamisel teises liikmesriigis märkida taimekaitsevahendi pakendile selle loa omaniku nimi ja aadress, mis on taimekaitsevahendile antud päritoluliikmesriigis, kust taimekaitsevahend on imporditud?
               
            
                  2.
               
               
                  Kas määruse (EL) nr 547/2011 artiklit 1 koosmõjus I lisa lõike 1 punktiga f tuleb tõlgendada nii, et taimekaitsevahendi paralleelimpordi korral tuleb pakendile muutumatul kujul tingimata märkida algne tootja määratud tootepartii number või on viidatud sättega kooskõlas, et paralleelimportija eemaldab algse tootepartii numbri ja kannab pakendile enda identifitseerimisnumbri, kui ta peab registreid, millest nähtub tema kasutatud tootepartii numbrite vastavus paralleelimpordi esemeks olevale taimekaitsevahendile antud loa omaniku tootepartii numbritega?
               
            
         (1)  Komisjoni 8. juuni 2011. aasta määrus (EL) nr 547/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses taimekaitsevahendite märgistamise nõuetega (ELT 2011, L 155, lk 176).